Barbareta

Barbareta (oder ok Isla de Barbareta) is en Eiland un Oort (Aldea) in dat Municipio José Santos Guardiola, Departamento Islas de la Bahía, Honduras. Dat Eiland is 5 km² groot, fiev Kilometer lang un bet to knapp twee Kilometer breed. Barbareta is dat Eiland Roatán vörlagert un höört to de Grupp von Islas de la Bahía. De Inwahnertall weer bi’n Zensus 2013 105.Zensusdaten 2013

 Geografie 

Barbareta liggt in’n Noordoosten von Roatán in de Karibische See. Vör de Küsten doot Krallenriffs liggen, de to dat Maya-Riff tellt. De Riffs kiekt deelwies ut de See rut un billt lüttje Cays.

Guanaja liggt 20 Kilometer in’n Oosten. Von Santa Elena in’n Westen is Barbareta 2,5 Kilometer wied weg. De Isla Morat, knapp twee Kilometer in’n Westen, is unbewahnt.

 Historie 

In’n Oktober 1998 is Barbareta von’n Hurrikan Mitch swoor drapen worrn.

 Weertschop un Infrastruktur 

Barbareta is in Privaatbesitt von’n Ünnernehmer Kelcy Warren un warrt touristisch bruukt (ünner annern Barbareta Beach Club). De Touristen warrt vör allen von de Mööglichkeiten to’n Duken un Snorkeln antagen. Warren hett dat 800 Manzana grote Barbareta 2007 för 9,5 Milljonen US-Dollar köfft.Venden isla Barbareta por 9.5 millones de dólares, La Tribuna an’n 8. April 2007

 Verkehr 

De Verkehr mit de Butenwelt löppt meist kumplett per Boot. Ganz in’n Süden von Barbareta, an’n Pelican Point, gifft dat en Graspist, op de lüttje Flegers starten un lannen köönt.

 Footnoten 

Kategorie:Oort
Kategorie:Departamento Islas de la Bahía